8.9.2023
8)
FI
Euroopan unionin virallinen lehti
L 222/95
Muutetaan 4.2.2.2 kohta seuraavasti: a) Korvataan ensimmäinen alakohta seuraavasti: ”Yksikön rungon rakenne, laitteiden kiinnitykset sekä nostokohdat nosturia ja tunkkia varten on suunniteltava siten, ettei niihin tule murtumia, merkittäviä muodonmuutoksia tai halkeamia lisäyksen D luettelokohdassa [1] tarkoitetussa eritelmässä kuvatuissa kuormitustapauksissa.”
b) Korvataan neljäs alakohta seuraavasti: ”Nostokohdat nosturilla tai tunkilla on merkittävä yksikköön.
Merkintöjen on oltava lisäyksen D luettelokohdan [2] mukaiset.”
9)
Lisätään 4.2.2.3 kohtaan alakohta seuraavasti: ”Yhdistettyihin kuljetuksiin tarkoitetut yksiköt, jotka edellyttävät vaunun yhteensopivuuskoodia, on varustettava laitteilla, joilla intermodaalinen lastausyksikkö kiinnitetään.”
10) Muutetaan 4.2.3.1 kohta seuraavasti: a) Korvataan toinen ja kolmas alakohta seuraavasti: ”Yksikön yhdenmukaisuus aiotun vertailuprofiilin kanssa, alaosan vertailuprofiili mukaan luettuna, osoitetaan jollakin lisäyksen D luettelokohdassa [4] tarkoitetussa eritelmässä määritellyllä menetelmällä.
Lisäyksen D luettelokohdassa [4] tarkoitetussa eritelmässä määriteltyä kinemaattista menetelmää käytetään, kun halutaan selvittää, vastaako yksikölle vahvistettu vertailuprofiili G1-, GA-, GB- ja GC-vertailuprofiileja, alaosaa varten käytettävät GI1- ja GI2-vertailuprofiilit mukaan luettuina.”
b) Lisätään alakohta seuraavasti: ”Yhdistettyihin kuljetuksiin tarkoitetut yksiköt on kodifioitava lisäyksen H sekä lisäyksen D.2 luettelokohdassa [B] tarkoitetun eritelmän vaatimusten mukaisesti.”
11) Korvataan 4.2.3.2 kohdan toinen alakohta seuraavasti: ”Yksikön, jonka akselipaino on enintään 25 t, suurin sallittu hyötykuorma määritellään soveltamalla lisäyksen D luettelokohdassa [5] tarkoitettua eritelmää.”
12) Korvataan 4.2.3.3 kohta seuraavasti: ”4.2.3.3 Yhteensopivuus junanilmaisinjärjestelmien kanssa Jos yksikön on tarkoitus olla yhteensopiva jonkin tai joidenkin seuraavien junanilmaisinjärjestelmien kanssa, tämä yhteensopivuus osoitetaan lisäyksen D.2 luettelokohdassa [A] tarkoitetun teknisen asiakirjan määräysten mukaisesti: a) raidevirtapiireihin perustuvat junanilmaisinjärjestelmät (pyöräkerran sähkövastus voidaan arvioida yhteentoi­ mivuuden osatekijän tai kalustoyksikön tasolla); b) akselinlaskijoihin perustuvat junanilmaisinjärjestelmät; c) silmukkalaitteisiin perustuvat junanilmaisinjärjestelmät.
Asiaan liittyvät erityiset tapaukset on määritelty ohjausta, hallintaa ja merkinantoa koskevan YTE:n 7.7 jaksossa.”
13) Korvataan 4.2.3.4 kohdan toinen ja kolmas alakohta seuraavasti: ”Jos yksikköä on tarkoitus pystyä tarkkailemaan radanvarressa olevilla laitteilla 1 435 mm:n raideleveyden rataverkolla, yksikön on oltava lisäyksen D luettelokohdassa [6] tarkoitetun eritelmän mukainen riittävän näkyvyyden varmistamiseksi.
Yksiköihin, joita on tarkoitus käyttää 1 524 mm:n, 1 600 mm:n ja 1 668 mm:n raideleveyden rataverkoilla, sovelletaan vastaavia taulukossa 2 esitettäviä arvoja, jotka viittaavat lisäyksen D luettelokohdassa [6] tarkoitetun eritelmän parametreihin.”